《新营青野堂未就简高传二子》
明代·郑善夫

青野经春营白扉，竟须录事草堂赀。萧萧桂树鹪鹩急，淼淼茭湖鸂鶒飞。

绝塞闭门时欲暮，小山招隐意应迟。遗荣秪好修奇服，蕙带云冠上素衣。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。